**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės būsto *(duomenys neskelbtini)* nuomininkės I. S. prašymą pakeisti nuomos sąlygas ir nuomoti jai būstą socialinio būsto sąlygomis.

**2. Projekto rengimo priežastys ir kuo remiantis parengtas sprendimo projektas.**

Pateiktos Metinės gyventojo (šeimos) turto deklaracijos už 2016 metus duomenimis nuomininkė atitinka Paramos būstui įsigyti ar išsinuomoti įstatymo (toliau – Įstatymas) 11 straipsnio 2 dalyje nurodytus turto ir pajamų dydžius teisei į paramą būstui išsinuomoti: jos praėjusių kalendorinių metų pajamas sudarė tik gauta senatvės pensija - 1292 Eur. Šios deklaruotos pajamos (107,67 Eur/mėn) yra daug mažesnės už Paramos būstui įsigyti ar išsinuomoti įstatymo 11 straipsnio 2 dalies 1 punkte nurodytą maksimalų pajamų dydį asmeniui be šeimos teisei į socialinio būsto nuomą pagrįsti - 38 VRP=38x102=3876 Eur (VRP -Valstybės remiamas pajamų dydis, šiuo metu lygus 102 Eur).

Šiuo metu I. S. nuomojamo savivaldybės būsto nuomos mokestis už visą nuomojamą plotą yra 90,06 Eur/mėn. Pakeitus nuomos sąlygas, socialinio būsto nuomos mokestis bus 45,03 Eur/mėn. Be to, tik pakeitus nuomos sąlygas nuomininkė galės kreiptis dėl mažesnio ploto būsto suteikimo.

**3. Kokių rezultatų laukiama.**

Savivaldybės tarybai priėmus sprendimą būtų patenkintas mažą senatvės pensiją gaunančios nuomininkės prašymas ir užtikrinta jos teisė į tolesnę būsto nuomą socialinio būsto nuomos sąlygomis, mokant mažesnį nuomos mokestį bei sudarytos prielaidos kreiptis dėl mažesnio ploto būsto nuomos.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6 . Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė